NaiveNeuron/SloPal huggingface dataset:
Baránik, Alojz, poslanec NR SR (2016-05-18):
Ďakujem. Reagoval by som len na zmienenie toho, že aký je pomer počtu exekútorských úradov v Čechách a na Slovensku, ako to už nakoniec aj pán poslanec čiastočne zmienil. Je treba vedieť, že v Čechách prebiehajú samostatne okrem súkromných exekútorov exekúcie aj prostredníctvom priamo súdu alebo daňových úradov alebo v správnych exekúciách. Tieto prebiehajú formou výkonu rozhodnutia štátom. Čiže tento pomer nie je celkom presne uvedený. Každopádne ďakujeme za to, že pán kolega Pčolinský súhlasí s celkovým zámerom tohto zákona, a že sme si vedomí, že nie je nedokonalý, ale minimálne demotivuje tých falošných exekútorov, o ktorých on sám hovoril. Ďakujem.
Danko, Andrej, predseda NR SR (2017-04-04):
Ďakujem. Poprosím vás, pán poslanec Simon, idete vystúpiť, aby som vás nemusel prerušiť, bude to dlhšie? Lebo ide grémium o 12.00 hodine. Ďakujem. Nech sa páči.
M. Číž, podpredseda NR SR: (2006-10-19):
Teraz dávam slovom spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Tiborovi Cabajovi.
Droba, Juraj, poslanec NR SR (2015-11-25):
Ja som bol prihlásený ako prvý, len som asi omylom stlačil tlačidlo, tak sa chcem ctených kolegov spýtať, či by im veľmi vadilo, ak by som aj išiel ako prvý, či je to možné spraviť. (Reakcie z pléna.)
A. Belousovová, podpredsedníčka NR SR: (2010-02-02):
Otváram všeobecnú rozpravu. Do rozpravy som nedostala žiadne písomné prihlášky. Pýtam sa, či sa chce niekto prihlásiť ústne. Ústne sa do rozpravy neprihlásil nikto. Končím teda možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú. A prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov . Vládny návrh zákona má parlamentnú tlač 1386, návrh na jeho pridelenie na prerokovanie výborom je v rozhodnutí č. 1420. Slovo má opäť minister hospodárstva pán Ľubomír Jahnátek, ktorý vládny návrh zákona uvedie. Nech sa páči, pán minister.
Bernaťák, Tibor, poslanec NR SR (2019-04-03):
Ďakujem. Pán predsedajúci, poprosím vás, na návrh troch poslaneckých klubov Slovenskej národnej strany, MOST-u – HÍD a SMER – SD vás poprosím o preloženie bodu č. 16, tlač 1264, na ďalšiu schôdzu. Ďakujem.
Šeliga, Juraj, poslanec NR SR (2021-05-13):
Ďakujem pekne, pán predseda. Podávam procedurálny návrh, aby sa hlasovanie o tlači 531 – návrh na skrátené legislatívne konanie o novele zákona o štátnom rozpočte – uskutočnilo v utorok 18. mája o jedenástej hodine a následne, ak by bolo to, ak by bol tento návrh schválený, pristúpi Národná rada Slovenskej republiky bezprostredne k prvému čítaniu o tlači 532, čo už je konkrétny legislatívny materiál. A následne potom by sme rokovali aj o tlači 541, to je uznesenie pani Záborskej, ten návrh. Ďakujem pekne. (Ruch v sále.)
B. Bugár, podpredseda NR SR: (2004-10-19):
R. Vavrík, poslanec: Pán podpredseda, ja by som sa chcel vyjadriť k poslednému rečníkovi, k predsedovi nášho výboru, predpokladám, že minimálne jeho návrh pán minister obrany bude zvažovať a uvažovať o ňom, ale ja sa obávam, respektíve poprosil som o súčinnosť Kanceláriu Národnej rady, že o takomto uznesení, ktoré predložil pán predseda Kaliňák, asi nebudem môcť dať ako spravodajca hlasovať, lebo, nie som si istý, ale myslím si, že za 12 rokov, čo som tu, sme ešte neukladali ministrovi a tak je sformulovaný návrh, dokonca ani vláde nie, vždy sa to nieslo skôr vo formulácii, že žiadame vládu uložiť ministrovi obrany, ako je to sformulované, môže len vláda. Myslím si teda - Slovenskej republiky -, tak ak by sme to chceli zrealizovať, tak by sme mali požiadať vládu, aby nám čosi pripravila, ale minimálne vecne je to na diskusiu, čo navrhol pán Kaliňák, a predpokladám, že pán minister obrany sa zaťaží týmto názorom a myslím, že by sme mohli pokračovať o tejto diskusii povedzme vo výbore pre obranu a bezpečnosť alebo v zahraničnom výbore a hovoriť o tomto návrhu ďalej, lebo je minimálne veľmi zaujímavý. Všetko, ďakujem pekne.
Hrnčiar, Andrej, podpredseda NR SR (2017-05-09):
Dávam slovo spoločnému spravodajcovi z výboru pre obranu a bezpečnosť poslancovi Gáborovi Gálovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laurenčík, Milan, podpredseda NR SR (2020-11-05):
Hej? Ďakujeme. Ďalšia otázka č. 6 je od pána poslanca Igora Husa, ktorého takisto vidím v sále, a je adresovaná na ministra dopravy a výstavby Slovenskej republiky Andreja Doležala, ktorý teraz odpovie sám za seba. A je úplne jednoduchá. „Vážený pán minister, v súvislosti s výstavbou diaľnice D1 v úseku Turany – Hubová sa vás pýtam, aké je definitívne trasovanie tejto časti diaľnice, kedy sa predpokladá začatie výstavby a doba jej ukončenia?“ Pán minister, máte slovo.
Plevíková, Zuzana, poslankyňa NR SR (2024-02-21):
Pani Kolíková, vy ste mi skutočne nedali odpoveď na implementáciu tohto zákona do praxe na Slovensku. Ja ešte dodám, že orgány činné v trestnom konaní samé, keď ste navrhovali tento zákon v minulosti, okrem Karasa, dokonca bývalý policajný prezident hovoril o naozaj veľkých úskaliach pri vyšetrovaní počas takéhoto znenia návrhu zákonov. Ďakujem.
P. Hrušovský, predseda NR SR: (2004-10-20):
(Hlasovanie.)  140 prítomných, 113 za,  1 proti, 25 sa zdržalo, 1 nehlasoval. Návrh sme schválili. Teraz poprosím pani poslankyňu Navrátilovú o predloženie návrhov k prerokúvanému vládnemu návrhu zákona, ktorým sa mení a dopĺňa zákon č. 461/2003 Z. z.  o sociálnom poistení v znení neskorších predpisov a o zmene a doplnení zákona č. 43/2004 Z. z. p starobnom dôchodkovom sporení a o zmene a doplnení niektorých zákonov v znení neskorších predpisov, tlač 887. Ľ. Navrátilová, poslankyňa: Pán predseda, dajte, prosím, hlasovať o tom, že Národná rada Slovenskej republiky sa uzniesla v zmysle rokovacieho poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2007-09-13):
Nech sa páči, pani poslankyňa, máte slovo.
Viskupič, Jozef, poslanec NR SR (2012-05-16):
Ďakujem. Prejav k znižovaniu počtu poslancov viac-menej som asi vedel, z akého uhla pohľadu sa na to budeš dívať a že si sa na to díval z pohľadu nepripravenosti zákona alebo tým, že neprebehla nejaká diskusia, sa možno dá akceptovať a toto vnímam. Ale zarazil ma bod, kedy si poslanec Národnej rady, ktorý je priamo zvolený voličmi, dovolí až spochybňovať inštitúty referenda a inštitúty možno priamej demokracie, kde by som si teda bol veľmi, veľmi opatrný, či práve doba neprináša to. A ak spomeniem možno jeden štát, ktorý nám priniesol myšlienku parlamentarizmu, je to Island, kde prvý parlament bol a kde práve otázka ústavy a jej prijímania sa diala vo väzbe na inštitúty priamej demokracie. Myslím si, že či už spájanie tzv. globálnej dediny na základe nových informačných technológií a zároveň s tým, že celkovo sa väčšie a väčšie množstvo obyvateľov zaoberá verejnými otázkami a otázkami správy krajiny, my sme mali možnosť sledovať aj počas volebnej kampane obrovské hnutie, ktoré na Slovensku dovtedy nemalo obdoby, ktoré priamo aj v sebe obsahovalo požiadavky na vyššiu priamu demokraciu a možno sfunkčnenie referenda, tak tuná by som bol fakt veľmi opatrný a možno aj k otázkam ústavy a jej zmeny by som pristúpil aj na tejto pôde.
Pčolinský, Peter, podpredseda NR SR (2022-10-20):
Ďakujem pekne. Otváram rozpravu o tomto bode programu. Hlási sa niekto do rozpravy? Nie. Vyhlasujem rozpravu za skončenú. Pán navrhovateľ, záverečné slovo? Nie. Pán spravodajca? Nie. Poprosím, oznámte termín.
Glváč, Martin, podpredseda NR SR (2016-06-14):
Ďakujeme veľmi pekne. Poprosím do zápisu. Nech sa páči, pán minister. Pán minister, pán minister, nech sa páči. (Reakcie z pléna.)
Krajcer, Daniel, poslanec NR SR (2014-11-08):
Pán minister, ako tak počúvam, tak asi ste radšej nemali vystúpiť, lebo zjavne časť mojich kolegov stratila ilúziu, ktorú o vás mala. Moja reakcia nebude útokom, bude dobre mienenou radou vám aj premiérovi. Tak ako on ste sa totiž vyjadrili v tom duchu, že sa vlastne nič vážne nestalo. Je tu nejaká kauza cétečka, ale veď vy to riešite. Pán minister, stalo sa. A viete, kto to v plnom rozsahu potvrdil, že ide o mimoriadne vážnu vec? Práve váš premiér, za šesť a pol roka, čo je predsedom vlády, totiž ešte nikdy nesiahol takým vážnym spôsobom na svojich nominantov vo vláde a v parlamente. Ešte nikdy, nikdy sa to nestalo. On si uvedomuje, že sa naozaj deje vážna vec, lebo spochybňuje sa elementárna dôvera ľudí v spravovanie tohto štátu. Elementárna dôvera ľudí. Na jednej strane si pacienti nosia toaletný papier do nemocníc, na druhej strane unikajú obrovské peniaze zo zdravotníctva. Toto je naozaj vážna vec a trpezlivosť ľudí má svoje hranice. Veľmi dobre to viete. A keď sa tá hranica prekročí, zmetie všetkých. Tá rada znie, skúste minimálne zabrániť firmám z daňových rajov, aby sa zúčastňovali na verejných obstarávaniach. A ešte jedna rada. Oceňte tých dvoch ľudí, ktorí mali odvahu na túto kauzu upozorniť, sú naozaj príkladom pre nás všetkých.
Náhlik, Peter, poslanec NR SR (2015-09-23):
... v rozprave vystúpili dva páni poslanci, pani poslankyňa Vášáryová a pán poslanec Viskupič. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Karahuta, Jaroslav, poslanec NR SR (2020-06-04):
Ďakujem za slovo. Pán predseda, dajte, prosím, hlasovať o návrhu vlády na doplnenie členov Rady Slovenského pozemkového fondu, a to Štefana Gregora a Petra Dratvu spoločne.
Laššáková, Jana, podpredsedníčka NR SR (2012-06-20):
Na vystúpenie pani poslankyne s faktickými poznámkami piati páni poslanci. Končím možnosť prihlásiť sa s faktickými poznámkami a dávam slovo pánu poslancovi Rašimu. Nech sa páči. Prosím, páni poslanci, kľud.
P. Hrušovský, predseda NR SR: (2005-02-03):
Nech sa páči pani poslankyňa Tóthová, chcete položiť, áno, doplňujúcu otázku. Nech sa páči, pani poslankyňa.
Krátky, Rastislav, poslanec NR SR (2023-12-08):
Ďakujem ti, Julo, za to, že sleduješ podrobne, aké zákony sa prijímajú a že si prišiel s konštruktívnymi pozmeňujúcimi návrhmi, ktoré majú ešte možnosť vylepšiť tieto návrhy, ak by boli prijaté, takže ja tie tvoje pozmeňujúce návrhy určite podporím. A už tu zaznelo aj v rozprave, že mladé rodiny majú ťažký prístup k bývaniu, ktoré by potrebovali, pokiaľ ide o veľkosť bývania k počtu členov rodiny. A na Slovensku tá situácia je dlhodobo taká, že sa dokončuje a stavia málo bytov oproti tomu, čo by sme potrebovali, a pár dní je tomu čo štatistický úrad opäť vydal informáciu, že za trištvrte roka sa dokončilo alebo teda stavebné úrady vydali kolaudačné rozhodnutie, pokiaľ ide o rok 2023, len k 14 021 bytom. Ono to číslo sa zdá veľké, ale v skutočnosti by sme potrebovali stavať niekoľkonásobne a toľko na Slovensku, aby sme uspokojili ten dopyt, ktoré rodiny majú a potrebujú, s tým, že je to veľmi nepomerné v krajoch. Najviac sa stavia v Bratislave a v tých ostatných sa stavia menej, čo je potom aj ešte problematika na osobitnú diskusiu. Ja by som chcel doplniť ešte tvoju snahu sprístupniť mladým rodinám, ktoré začínajú, majú nižšie príjmy, bývanie tým, že by som chcel upozorniť, tí, ktorí aj sledujú túto rozpravu, na aj ponuku ŠFRB, kde môžu mladé rodiny požiadať o úver na nové bývanie alebo rekonštrukciu, zvlášť mladomanželia najviac do 36 mesiacov od svadby. Sú tam konkrétne podmienky, krásne si to nájdete a viete aj takýmto spôsobom si pomôcť a zlepšiť situáciu. Ďakujem.
Borec, Tomáš, minister spravodlivosti SR (2015-06-25):
Ťažko, rád by som, rád by som naozaj, ale téma je mi trošku, trošku vzdialená. Takže ale samozrejme rozumiem tým otázkam, sú na mieste a som presvedčený o tom, že aby sa predišlo v budúcnosti takýmto udalostiam, tak musia vynaložiť všetky orgány, nielen polícia, ale aj mestská časť povedzme, ktorá má na starosti nahlasovanie týchto udalostí alebo akcií, aby aj koordinovane trošku sa zamýšľala nad tým, čo všetko môže nastať. A aby možno tomu venovala zvýšenú pozornosť, hlavne keď vie, že v meste okrem týchto pretekov sa konajú aj iné akcie, ktoré majú iný charakter a z bezpečnostného hľadiska môžu znamenať vážne bezpečnostné riziko, a aby ich riadne vyhodnocovali a možno trošku s väčšou zodpovednosťou. Takže toľko, čo viem povedať k tomu. Ďakujem.
Simon, Zsolt, poslanec NR SR (2015-09-22):
Ďakujem pánom kolegom za reakciu a vidím, že nie sú, že poslanci MOST-u – Híd nebudú sami, keď sa pri podpore tohto návrhu zákona zdržia alebo nepodporia tento zákon, pretože bolo by asi lepšie, keby pán minister sa rozhodol stiahnuť tento návrh zákona a všetky tie pripomienky, ktoré sú v spoločnej správe, zapracoval do zákona a opätovne predložil na medzirezortné pripomienkové konanie, aby sa aj odborná, aj laická verejnosť opätovne mohla vyjadriť k stavebnému zákonu, ktorý sa radikálne mení. Ďakujem.
Hrnčiar, Andrej, podpredseda NR SR (2018-05-24):
Pani poslankyňa Antošová.
Remišová, Veronika, poslankyňa NR SR (2019-05-15):
Vážené dámy a páni, dovoľte mi uviesť návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Zákon predstavím v rozprave a zároveň sa hlásim do rozpravy. Ďakujem.
Hort, Milan, podpredseda NR SR (2010-11-03):
Reagovať na faktické poznámky teraz bude pán poslanec Ondrej Dostál, nech sa páči.
Zmajkovičová, Renáta, podpredsedníčka NR SR (2012-08-07):
Pán poslanec Duchoň.
Jurinová, Erika, podpredsedníčka NR SR (2013-09-03):
Ďakujem, pán spravodajca. Otváram všeobecnú rozpravu. Do rozpravy som dostala jednu písomnú prihlášku, opäť pán poslanec Jozef Mihál z klubu SaS, ten sa v sále nenachádza, preto dávam možnosť prihlásiť sa do rozpravy ústne. Uzatváram možnosť prihlásiť sa. Do rozpravy sa nikto neprihlásil. Vyhlasujem všeobecnú rozpravu za skončenú. Predpokladám, že pán navrhovateľ ani spravodajca sa nevyjadria, áno. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 612. Návrh na jeho pridelenie na prerokovanie výborom je v rozhodnutí č. 588. Nech sa páči, pán podpredseda vlády, predneste vládny návrh zákona.
Sulík, Richard, predseda NR SR (2011-09-13):
Poprosím ešte na tridsať sekúnd zapnúť mikrofón. Dobre, hovorte, prosím vás, ďalej.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 118, za 7, proti 64, zdržali sa 38, nehlasovalo 9. Konštatujem, že sme tieto body neschválili.
Grendel, Gábor, podpredseda NR SR (2021-11-24):
S reakciou na faktické poznámky, pán poslanec Taraba.
Pellegrini, Peter, predseda NR SR (2015-02-05):
Pán poslanec Gábor Gál.
P. Paška, predseda NR SR: (2008-11-06):
(Hlasovanie.) 126 prítomných, 77 za, 1 proti, 43 sa zdržalo, 5 nehlasovali. Konštatujem, že sme schválili návrh novely zákona o hlavnom meste Bratislave . Pán Ľuboš Martinák uvedie v druhom čítaní hlasovanie o návrhu poslancov Ley Grečkovej a Jána Babiča na vydanie zákona, ktorým sa mení a dopĺňa zákon č. 223/2001 Z. z. o odpadoch. Je to tlač 751.
Přidal, Alojz, poslanec NR SR (2015-05-29):
Vážená pani podpredsedníčka Národnej rady, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 419 určil za spravodajcu k návrhu poslancov Národnej rady Slovenskej republiky Jozefa Viskupiča a Lucie Nicholsonovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov. Je to tlač 1511. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka Národnej rady, prosím, otvorte všeobecnú rozpravu.
Hrnčiar, Andrej, podpredseda NR SR (2019-10-23):
Pán poslanec Kotleba, nech sa páči.
F. Mikloško, poslanec: (2003-09-23):
V prvom rade KDH tu nehovorí len o preambule a o Bohu. Ak ste, pán kolega Číž, počúvali, tam ide o ďalšie veľmi závažné veci. Toto je vec, by som povedal, duchovná, ale tie pragmatické veci tu zazneli veľmi vážne. Asi ste nepočúvali. K pánovi poslancovi Zalovi a pánovi poslancovi Zubovi. Ak by bol tento dokument výsledkom 40-ročných zmlúv, tak prečo potom Veľká Británia v zásade odmieta celý tento dokument? Prečo ostatné krajiny ako Rakúsko, Holandsko a ďalšie ho odmietajú a majú vážne výhrady voči nemu? A po tretie. Predsedníctvo Konventu pripravilo tento dokument a mnohé veci pomenilo proti vôli väčšiny členov Konventu. Čiže to, čo vy hovoríte, bohužiaľ, je úplne inde a úplne od veci, to je dielo jedného pána, Giscarda d‘Estainga, ktorému ja neberiem jeho snahu o historické zapísanie sa, ale to neznamená, že my v tejto chvíli musíme všetci, viete čo. P. Rusko, podpredseda NR SR: Ďakujem pekne, pán poslanec. Nech sa páči, do rozpravy je ďalej prihlásený pán poslanec Zala.
Bugár, Béla, podpredseda NR SR (2018-06-25):
Nech sa páči, prezentujme sa a hlasujme. (Hlasovanie.) Prítomných 131, za 123, proti 1, zdržalo sa 6 poslancov, 1 nehlasoval. Návrh bol schválený. Teraz prosím pána poslanca Pavelku, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 958). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 958.)
Laššáková, Jana, podpredsedníčka NR SR (2014-11-09):
Viem, že sme už unavení, ale...
Glváč, Martin, podpredseda NR SR (2018-10-23):
Ďakujem. Ďalšia v rozprave, pani poslankyňa Remišová, nech sa páči.
Poliačik, Martin, poslanec NR SR (2013-06-25):
Ja úplne súhlasím, pán kolega, poznajme mieru. Ale vy ste zároveň si protirečili v tom istom príhovore, lebo na jednej strane nabádate k tomu, aby sme poznali mieru, a na druhej strane hovoríte o nulovej tolerancii. Nulová tolerancia nie je poznaním miery. Nulová tolerancia je nula, to nie je miera, to je proste absolutely not. A ak máme teda poznať mieru ako odporúčanie, tak by sme mali podľa miery nebezpečnosti konania dávať primeraný trest. A presne to je lajtmotív tejto zmeny. Ak je nejaké konanie spoločensky málo nebezpečné, mal by zaň byť nižší trest. To je celé.
Laššáková, Jana, podpredsedníčka NR SR (2014-07-08):
Pán poslanec Mikuš.
Huba, Mikuláš, poslanec NR SR (2015-02-04):
Ďakujem pekne za slovo. Nechcem spochybňovať prístup, ktorý tu prezentoval pán kolega Simon. Je dobré, že sa snažil pozrieť na túto problematiku z pohľadu radového občana, len s jedným jeho tvrdením by som si dovolil polemizovať, a to s tým, že ukladanie komunálneho odpadu na skládku je o 50 % lacnejšie, ako jeho triedenie. Na prvý pohľad to tak môže vyzerať, ale keď sa pozrieme na vec komplexnejšie cez celý životný cyklus odpadov, keď zarátame všetky externality a zohľadníme medzinárodne záväznú hierarchiu v narábaní s odpadom, potom prídeme na to, že to triedenie je predsa len lacnejšie a celospoločensky žiaducejšie. Ďakujem.
Sulík, Richard, predseda NR SR (2011-07-13):
No vravel som, že pokračovať v rokovaní budeme o 12.15 hodine. Je to v poriadku, hej?
P. Hrušovský, podpredseda NR SR: (2001-11-07):
(Hlasovanie.) Prítomných je 109 poslancov, za 45, proti 26, zdržalo sa 38. Návrh sme neschválili. E. Dolník, poslankyňa: Posledný návrh, ktorý predniesla pani Mušková za pána Šťastného, je piaty návrh, o ktorom však nie je možné hlasovať. Keďže po schválení pozmeňujúcich návrhov zo spoločnej správy výbor tam navrhol taký nový text, ktorý prakticky vylučuje a jednoducho nemá opodstatnenie, aby sme o tomto hlasovali. Takže je neakceptovateľný.
Laurenčík, Milan, podpredseda NR SR (2021-09-29):
Pán poslanec Kremský, chcete reagovať? Nech sa páči, budete reagovať na faktické poznámky.
Heger, Eduard, poslanec NR SR (2019-12-05):
Ďakujem pekne, pán predsedajúci. Pán kolega Dostál, pár zaujímavých takých viet si tam použil. Sa mi veľmi páčilo, keď si povedal, že vlastne naozaj toto uznesenie je taký zdrap papiera, pretože my nemôžme zaviazať nezávislú inštitúciu, akou NBS-ka je. A dokonca som uvažoval nad tým, že možno práve ten list, keby, alebo e-mail Roberta Fica priamo Petrovi Kažimírovi by dokonca mohol mať ešte väčšiu váhu. Ale zase z hľadiska kampane by určite nemohol tak poslúžiť. Takže to na margo tejto poznámky. Ale áno, veľmi dobrá poznámka. A ten záver, to bol podľa mňa klinec, zlatý klinček celej tejto mimoriadnej schôdze. Áno, zlato v Anglicku bolo v bezpečí, na Slovensku nebude. Ďakujem.
M. Urbáni, poslanec: (2006-01-31):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitostí uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh ústavného zákona nepredpokladá žiadny finančný vplyv na štátny rozpočet a nemá vplyv na zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave doporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1435 z 9. decembra 2005 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali všetky výbory Národnej rady Slovenskej republiky okrem výborov, ktorými sú: Mandátový a imunitný výbor Národnej rady Slovenskej republiky, Výbor Národnej rady Slovenskej republiky pre nezlučiteľnosť funkcií, Výbor Národnej rady Slovenskej republiky pre európske záležitosti, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva, Osobitný kontrolný výbor Národnej rady Slovenskej republiky na kontrolu činnosti Národného bezpečnostného úradu a Výbor Národnej rady Slovenskej republiky na kontrolu použitia informačno-technických prostriedkov. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona prerokovali výbory v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte rozpravu. Ďakujem.
Laššáková, Jana, podpredsedníčka NR SR (2013-10-17):
Ďakujem pekne. Pán poslanec Mikloško, áno, chce doplňujúcu otázku. Poprosím pána poslanca Mikloška.
Pročko, Jozef, poslanec NR SR (2024-02-28):
Michal, hovoril si presne o tom, že demokracia je lámaná, a mal si veľkú pravdu. Vieš, niektorí ti budú rozprávať určite, že to bolo kvôli našej obštrukcii, čo sme tu robili, že sme čítali bodky a čiarky, ale to vôbec nie je pravda. Každý poslanec, Michal, má právo, má právo vystúpiť v tej rozprave, akokoľvek to je. No lenže oni to potrebovali schváliť veľmi rýchle, oni to potrebovali schváliť naozaj promptne, pretože Gašpar, Lindtner, Para a ďalší potrebovali zabezpečiť si tú beztrestnosť. To znamená, že ak teraz toto pozerajú ľudia a pozerajú to, tak verím, že si urobia úsudok z toho, že vládna koalícia tu už päťkrát, päťkrát zobrala právo poslancom vystupovať v rozprave. A to im nevadí. Oni ti budú rozprávať, že viete, robili ste tu obštrukcie. A toto je aká obštrukcia, čo spravili päťkrát, to ani obštrukcia nie je, Michal, to je odporné, nechutné, antidemokratické, odporné svinstvo, čo urobili. Pretože keby toto spravila naša koalícia v minulom volebnom období, tak Susko vyskočí z kože. To by si videl, ako taký, ako Ľupták by sa tu hádzali vtedy, keby tu boli, o zem a rozprávali o tom, že čo je toto, čo vy si to dovoľujete, veď my chceme rozprávať. No my nemôžme, my sme nemohli rozprávať ani dnes. Zobrali nám faktické poznámky, nemohli sme sa vyjadrovať, nemohli sme mať vystúpenia v rozprave. A toto je to, čo si oni obhajujú spôsobom im bežným. Vy ste tu robili obštrukcie! Aká obštrukcia je vystúpenie v rozprave? Aká obštrukcia je povedať si svoj názor? Ja sa tomu bude ešte venovať vo svojej rozprave hlbšie. Ďakujem.
Hlina, Alojz, poslanec NR SR (2013-09-06):
Ďakujem veľmi pekne, aj za reakciu. Aj beriem na vedomie určitú výčitku, ale mám pocit, že aj o tom je práca opozičného poslanca, okrem toho, že má vôľu zlepšovať zákony, tak aj upozorňovať. Tak neviem. Ale o to by som sa nerád sporil. Možno pripúšťam, že forma sa môže niekomu nepozdávať. A komu sa nepozdáva, tomu sa ospravedlňujem. Ale neviem, čo s tým mám robiť. Doplním len jednu vec. Som zabudol, že vlastne treba upozorniť Bratislavčanov, ja neviem v akom je to statuse, aj Košičanov, lebo by ste neverili, aj tam vyhrali zase tieto autobusy. Takže tam predpokladám, že asi keď pôjdem na ten pochod pre život, tak možno to tiež uvidím. Tam dokonca spravili takú chybu, že keď zadávali podmienky súťaže, tomu by ste tiež neverili, to vám musím povedať, niektorí nečítate Trend, keď robili podmienky pre súťaže, tak opisovali z webovej stránky výrobcu toho českého. A v Čechách sa asynchrónny motor píše s mäkkým i. A oni do tých podmienok súťaže tu, čo robili, to upravili, to učesali presne na nich. A oni to ešte opísali aj s tou chybou. Čiže viete, v slovenčine sa povie asynchrónny s tvrdým y. No je to úplne úžasné. Viete, to je normálne sen, hej, čiže tam, viete, znova, niekto sa usmial. Ale bojím sa, že výsledok bude taký, že v Košiciach budú jazdiť autobusy, ktoré znova možno po večeroch budú zvárať, a nič sa nebude diať. No však viete, tak už niekto vystavil tomu riziku Bratislavčanov. A ide to, ako po šupe, hej, vyhrávame, kde môžeme, s piatimi dverami. Piate dvere, no to je to, čomu som sa venoval včera. Ale tak to vyzerá, že aj Košičanov sa to týka. Tak to som chcel doplniť, že prípadne ak to už aj celé prebehlo, tak je potrebné aj Košičanov informovať.
Viskupič, Jozef, poslanec NR SR (2016-09-12):
Pán poslanec Krajniak, je podľa mňa veľmi intelektuálne nepoctivé použiť slová alebo obraz sily pána Marshalla McLuhana a nepovedať jednu podstatnú vec. Čítame pravdepodobne veľmi podobnú literatúru, ale práve Marshall McLuhan hovoril o tom, že žiadna technológia nedokáže viac, než sa pridať k tomu, čo už sami sme. Marshall McLuhan hovoril o extenziách, hovoril o tom, že pästný klin ako úplne na začiatku bol extenziou ruky, čiže dal tej ruke väčšiu silu, tak celý vývoj ľudstva môžme hovoriť o rôznych extenziách alebo rozširovanie vplyvu a vnímania našich jednotlivých zmyslov. Tak ako telefón dokáže náš hlas preniesť až do Ameriky, tak isto elektronické služby dokážu dve základné veci. V prvom rade ste sa asi tri alebo štyrikrát pýtali na to, že koľkým ľuďom napríklad tento návrh zákona a váš komentár, ktorý by sa hodil viac do prvého čítania, pomôže a koľkým ublíži? Čiže na prvú otázku, ak budeme vychádzať z paradigmy, že má obiehať informácia a nie občan, tak pomôže všetkým tým ľuďom, ktorí sedávajú dlho na úradoch a majú za úlohu vybaviť svoju agendu. K tomu pomôžu aj preberané dátové schránky, aj ďalšie otázky tohto zákona. Čiže aby obiehala informácia a nie občan, ktorý má a je nútený stáť v dlhých radách pri vybavení svojej agendy. A komu ublíži? Vy ste nezachytili, že my máme na Slovensku problém s oboslateľnosťou niektorých vysokých ústavných činiteľov? No ublíži hlavne tomu, komu nevieme napríklad doručiť súdnu predvolanku. Je to, jeden z nich je napríklad ... (Prerušenie vystúpenia časomerom.)
Blcháč, Ján, poslanec NR SR (2023-03-30):
Ďakujem za slovo. Ja súhlasím, pán predseda finančného výboru, s tým, že obce dostanú do kešu peniaze, ktoré budú môcť použiť na tie účely, o ktorých si hovoril, len treba si zároveň uvedomiť, a o tom nikto nehovorí, že o to menej budú dostávať potom v marci, v máji, júni až do konca roku zhruba 8 až 10 %. To sú peniaze, s ktorými v rozpočtoch počítali. Viete dobre, že mnohé mestá a obce začali tento rok v rozpočtovom provizóriu a až v týchto dňoch niektorí schválili rozpočty, a potom tie peniaze, ktoré sú teda započítané rozpočtovo na tie mesiace, budú jednoducho chýbať, to je treba povedať nahlas, že áno, je to ako marketing dobré, je to dobré na to, aby mohli mať peniaze na energie a na niektoré ďalšie výdavky, ale zároveň je treba povedať, že následne budú mať určité problémy z podpríjmov už za marec, viete, prišlo, prišli podielové dane vrátane teda aj DPP... dane z príjmu právnických osôb, ktoré boli započítané prvé tri mesiace k daniam z príjmov faktických, fyzických osôb, už za marec je pokles. A teraz neviem, či to pokles tých, alebo oných, ale zrejme tých fyzických. Takže ešte ak príde k takémuto poklesu a z výpadku akoby tých daní z príjmov právnických osôb, tak o tomto treba vážne hovoriť a hľadať nástroje, ako potom následne sa k týmto mestám a obciam, keď prídu do programov, postaviť. Ďakujem.
Laššáková, Jana, podpredsedníčka NR SR (2012-11-28):
Pán poslanec Kamenický, nech sa páči.
Ďuriš Nicholsonová, Lucia, podpredsedníčka NR SR (2018-09-14):
Spravodajkyňou v tomto bode je opäť pani Silvia Shahzad navrhnutá gestorským výborom alebo navrhnutá navrhnutým gestorským výborom pre sociálne veci. Nech sa páči, pani poslankyňa.
B. Bugár, podpredseda NR SR: (2005-02-08):
K. Ondriaš, poslanec: Ďakujem za slovo. Vážený pán predsedajúci, vážení členovia vlády, dámy a páni, predkladám návrh uznesenia k tlači 1021, o ktorom žiadam hlasovať. Návrh uznesenia znie: Uznesenie k pomoci Slovenskej republiky pri výcviku irackých bezpečnostných síl. „Národná rada Slovenskej republiky berúc do úvahy zvýšenú aktivitu odporcov okupačnej politiky USA a ich spojencov v Iraku a z toho plynúce nebezpečenstvo, ktorému sú tam vystavené životy vojakov Slovenskej republiky, a úprimný záujem pomôcť Iraku vybudovať vyspelú a spravodlivú spoločnosť prijala toto uznesenia: Národná rada Slovenskej republiky vyzýva vládu Slovenskej republiky, aby A. do 60 dní stiahla z Iraku všetky slovenské vojenské jednotky, B. v rámci pomoci Iraku poskytla vysokoškolské štipendiá pre 100 irackých študentov pre štúdium medicíny alebo technických vied na Slovensku, C. v rámci pomoci Iraku poskytla finančné prostriedky na stavbu základnej školy v Iraku, ktorá by mala názov Škola iracko-slovenského priateľstva.“ Koniec znenia uznesenia. Odôvodnenie. Bezpečnostná situácia v Iraku je stále komplikovaná. Neustále dochádza k teroristickým útokom, pri ktorých zomierajú vojaci aj civilisti. Nebezpečenstvu v Iraku sú vystavení aj vojaci protichemickej jednotky Ozbrojených síl Slovenskej republiky pri odmínovacích prácach. Pretože ich nechcem zbytočne vystavovať nebezpečenstvu, žiadame stiahnutie našich vojakov z Iraku. Ukončenie prítomnosti príslušníkov Ozbrojených síl Slovenskej republiky na tomto konflikte je v záujme predchádzania nepredvídateľným bezpečnostným rizikám voči obyvateľom Slovenskej republiky. Irak bude potrebovať pri svojej obnove lekárov a technikov. V záujme udržiavania dobrých vzťahov a pomoci Slovenskej republiky Iraku navrhujeme podporiť študentov v Iraku pri štúdiu na vysokých školách na Slovensku a poskytnúť finančné prostriedky na výstavbu základnej školy v Iraku. Ďakujem za pozornosť.
Paška, Pavol, predseda NR SR (2014-11-10):
Pán poslanec Susko.
M. Fronc, poslanec: (2009-11-03):
Ale vecne. Vezmite si rozpočet, ktorý má špeciálne, detailne urobený váš stranícky kolega Mikolaj a tam nájdete v tabuľkách, čo sa týka regionálneho školstva, že pôjde naňho 98 % tohtoročného rozpočtu. Z toho sa nedajú navyšovať platy, to sa dá robiť jedine tak, a to povedzte otvorene, že prepustíte značnú časť učiteľov. To treba verejne povedať. Potom vám budem veriť, že hovoríte tak, ako aj to v skutočnosti je. A niektoré ďalšie údaje. Povedali ste, a zase sa odvolám na ten istý materiál. Povedali ste, že v roku 2011 už bude viacej na školstvo. Nuž pozrite si, v roku 2010 je plánovaná miliarda deväťstoosemdesiatosem, ale v roku 2011 už len miliarda deväťstoosemdesiatpäť zo štátneho rozpočtu. Hovorím tú podstatnú časť. Čiže v skutočnosti je to ešte menej, ako je plánované v roku 2010. Takže bol by som rád, keby ste si tieto skutočnosti predsa len trošku ozrejmili a nehovorili tak, ako nie je skutočnosť. A posledná poznámka. Všetci sa tu vytešujú, že však niečo zafinancuje samospráva. Ale čo sa týka školstva. Sú aj iné oblasti. Ale školstvo je prenesený výkon štátnej správy. To znamená, na tie mzdy, na normatívy, na všetko musí dať peniaze štát. To nemožno dofinancovať z peňazí samosprávy. To by som bol rád, keby si to aj iní uvedomili. Ďakujem pekne.
M. Hort, podpredseda NR SR: (2008-07-04):
Pýtam sa pána navrhovateľa, či chce využiť právo záverečného slova. Nech sa páči.
Laššáková, Jana, podpredsedníčka NR SR (2014-01-30):
Pán poslanec Vašečka, nech sa páči. (Hlasy z pléna.) Budete reagovať, pán poslanec. Nech sa páči, pán poslanec Vašečka.
Remišová, Veronika, poslankyňa NR SR (2017-01-31):
Za faktické poznámky ďakujem aj kolegovi Dostálovi. Áno, ja si myslím, že, vlastne keď som si pozerala platové tarify a prílohy, tak po spravodlivosti aj úrad vlády. Buď by mali mať všetci vyššie, alebo týmto dvom by sa to malo znížiť, pretože tieto dve majú, o 20 % to vychádza, že majú zvýšené tie platové tarify, je to, je to presne tak. Takže ešte raz, súhlasíme s pripomienkami pána prezidenta a vytvárať takéto rozdiely v odmeňovaní je nesystémové a hlavne nespravodlivé voči zamestnancom, ktorí v štátnej správe, ktorí v štátnej správe pracujú. Ďakujem.
Šeliga, Juraj, podpredseda NR SR (2021-01-29):
Pán poslanec Szőllős, nech sa páči.
Takáč, Richard, poslanec NR SR (2022-09-27):
Ďakujem veľmi pekne za slovo, pán predsedajúci. Pán predseda Robert Fico, budem reagovať a budem pokračovať aj v slovách môjho predrečníka predsedu, predsedu výboru, ktorý povedal, že koaliční poslanci si podľa mňa sedeli na ušiach, lebo nepočúvali vôbec tvoj príhovor, a keď som mal možnosť si vypočuť aj jednotlivých predstaviteľov koalície, ktorí teraz vystúpili a reagovali na teba vrátane, poviem to tak, dieťaťa koalície, jedného pána poslanca, nebudem ho menovať, ktorý zareagoval, že my sme spojení s kotlebovcami a sme s nimi v nejakých spojeniach, a potom tu kolega z ĽSNS zareaguje na nás, že práveže opačne, sme spojení s koalíciou z hľadiska postavenia a hodnôt voči Európskej únii a NATO, tak si myslím, že asi ten chlapec si sedí na ušiach. Čo sa týka tých sankcií a o tom mieri, keď si dáme na misku váh, tak na jednu stranu, čo sa týka slov predstaviteľov Európskej únie a použitia slova mier, máme nulu a na druhej strane je to len rinčanie zbraní a čo najviacej dodávok zbraní pre Ukrajinu. Žiaden mier, žiadne rokovania na to, aby sa tento vojnový konflikt, ktorý môže sa prerásť až do úplných extrémov, ukončil mierovou cestou. Nezmyselné sankcie, ktoré ohrozujú hlavne Európsku úniu. Tak chcem ti povedať, že ja som sa v nedeľu v diskusii dozvedel, že za sankcie voči Ruskej federácii nesieš plnú zodpovednosť ty, lebo ty si zaviedol sankcie voči Ruskej federácii. Takže toto tvrdí pani Remišová, vicepremiérka tejto vlády. A tu je úplná hodnota, odbornosť predstaviteľov vládnej koalície, ktorá nám vládne na Slovensku. Jedine sankcie, ktoré nieže je to porážka Ukrajiny, tak ako to povedal jeden kolega, ale je to porážka hlavne občanov Európskej únie, ktorí trpia voči tomu... (Prerušenie vystúpenia časomerom.)
Žitňanská, Jana, poslankyňa NR SR (2023-05-24):
Ďakujem veľmi pekne, pán predsedajúci. Ctené kolegyne, kolegovia, dovoľte, aby som v krátkosti uviedla tento návrh, ktorý predkladáme spolu aj s ďalšími poslancami a poslankyňami. Je to návrh, ktorý tu nie je prvýkrát v tejto snemovni, už v minulosti opakovane poslanci niektorí prichádzali s návrhom, aby na školách mohli pôsobiť aj osobní asistenti. Žiaľ, nikdy v minulosti tento návrh nezískal potrebnú väčšinu hlasov, a tak aj v dnešných dňoch mnohé deti s ťažkým zdravotným postihnutím sú nútené byť na tzv. alebo nútenom homeschoolingu, to znamená, že len preto, že nie sú zabezpečení títo osobní asistenti alebo dostatočné podporné tímy na školách, nemôžu navštevovať školu v takom rozsahu ako by mali mať nárok, mali mať právo, lebo však máme aj nejaký Dohovor o právach osôb so zdravotným znevýhodnením. Táto novela zákona vlastne by zavádzala tú možnosť, aby na školách a v školských zariadeniach pôsobili osobní asistenti. K dnešnému dňu sa osobná asistencia pri deťoch týka zhruba do 400 detí. Naozaj je prideľovaná veľmi zriedkakedy, väčšinou, keď aj žiadajú rodičia o príspevok na osobnú asistenciu, tak im je odporúčané, aby išli na príspevok na opatrovanie. To znamená, že naozaj ten počet je veľmi, veľmi limitovaný. Možno iba ešte poviem, aký je rozdiel medzi osobným asistentom a asistentom učiteľa, pretože veľakrát ľudia, ktorí sa tomu nevenujú, si ešte zamieňajú tieto pojmy. Tak asistent učiteľa je ten, ktorý sprostredkúva vedomosti, učivo žiakom, pomáha učiteľovi sprostredkovať tieto informácie a vedomosti a učivo, a ten osobný asistent sa zameriava tak, ako presne vymedzuje zákonná príloha, s osobným úkonom. To znamená, že keď potrebuje žiak alebo človek, ktorý má osobnú asistenciu pridelenú, tak mu pomáha napríklad so sebaobslužnými úkonmi. To znamená, že ho sprevádza na toaletu, pomáha mu pri jedení alebo pri ďalších takýchto úkonoch. Podľa správnosti by sa naozaj nemali miešať tieto dve profesie, a preto je dôležité, aby aj žiaci, ktorí sú intelektovo v poriadku, resp. nemajú žiadnu potrebu toho pedagogického asistenta, mali mať možnosť mať tohto osobného asistenta pri sebe. Ja ešte viacej poviem k tomu v rozprave, samozrejme, ale teda toľko na úvod. Ďakujem.
P. Paška, predseda NR SR: (2009-04-15):
Budeme pokračovať, keď príde pán minister dopravy, pôšt a telekomunikácií, prvým čítaním o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Je to tlač 1016. Návrh na pridelenie na prerokovanie výborom je v rozhodnutí č. 1039. Pán minister dopravy, pôšt a telekomunikácií pán Ľubomír Vážny by mal uviesť návrh. Nevidím ho tu. Pán minister, máte slovo.
Antošová, Eva, poslankyňa NR SR (2019-10-18):
Dobrý deň prajem. Vážený pán predsedajúci, vážené kolegyne, kolegovia, ďakujem pekne za slovo, dovoľte, aby som predložila návrh zákona, ktorým sa dopĺňa zákon č. 39 o veterinárnej starostlivosti v znení neskorších predpisov. Chcela by som len povedať, že keď sme pred dvomi rokmi schválili zákon, zviera nie je vec, tak už vtedy sme deklarovali, že tento zákon nezostane na papieri a je teda každý krok dôkazom. Napríklad aj včerajšie schválenie zákona o zákaze kožušinových chovov. Dnes prichádzam s ďalším návrhom, ktorého cieľom je v zmysle zákonného definovania zvieraťa ako cítiacej bytosti zabrániť zbytočnému týraniu a utrpeniu psov, ktorí sú uviazané na reťaziach, špagátoch, a teda podobných nástrojoch. Držanie psa na reťazi spôsobuje naozaj zvieraťu utrpenie, má negatívny vplyv na jeho zdravie a môže aj vyvolať trvalú poruchu správania. Chcela by som len povedať ešte, že návrh zákona je v súlade s Ústavou Slovenskej republiky a predložený návrh zákona nebude mať sociálny vplyv na informatizáciu spoločnosti, vplyv na manželstvo, rodičovstvo, rodinu ani na životné prostredie a bude mať pozitívny vplyv na životné prostredie a na verejné financie. Chcem povedať, sme v prvom čítaní, kde ešte by som chcela upozorniť, že navrhujem, aby účinnosť zákona bola od 1. 1. 2022, a to vzhľadom na potrebu adaptácie spoločnosti na túto skutočnosť. Samozrejme, po prvom čítaní sme pripravení na ďalšiu širokú diskusiu spolu aj s kolegami z opozície. Predtým predchádza diskusia najmä s organizáciou Humánny pokrok a Sloboda zvierat. Ale, samozrejme, nebránime sa ďalšej širokej diskusii. Môžeme takisto diskutovať aj o výnimke, o výnimkách napríklad pre psov strážiacich hospodárske zvieratá. Na záver mi dovoľte povedať takú zásadnú, filozofickú síce, ale zásadnú myšlienku, aby si, sme si my uvedomili, ale aj naši občania, že mať psa nie je povinnosť. Mať psa je v postate každého dobrá vôľa a je na zvážení, keď si človek psa zadováži, je na jeho zvážení, aby sa vedel oňho aj postarať. Poviem to troška tak možno komicky, ale má svoju podstatu. Keď si kúpite koňa, tak ho tiež nedáte na balkón. To znamená, že keď máte psíka alebo si ho idete zaobstarať, tak je dôležité sa vedieť oňho postarať a vedieť, čo vás čaká. A posledná úplne myšlienka. Mala som aj také maily, kde ma upozorňovali ľudia na dedinských psíkov, ktorí sú väčšinou naozaj uviazaní na reťazi, a že slúžia, že keď príde poštár, tak pes zašteká. Prosím vás pekne, pes je podľa zákona, nie je vec a je to cítiaca bytosť a takýto zvonček, v úvodzovkách, si naozaj nemôžeme vo vyspelej spoločnosti dovoliť. Ďakujem pekne.
Lengvarský, Vladimír, minister zdravotníctva SR (2021-10-19):
Ďakujem pekne. Pán poslanec Žiak, samozrejme, že túto informáciu beriem na vedomie a budem s kolegami sa snažiť nájsť riešenie také, ktoré bude v poriadku. Ďakujem.
Kvasnička, Marián, poslanec NR SR (2012-05-16):
Ja by som chcel reagovať na tú časť Jozefovho vystúpenia, kde hovoril ten matematický vzorec, ktorý ho priviedol k číslu 127. Možno takým doplnením tej palety možností a interpretácií toho čísla inšpiráciu anglického antropológa Robina Dunbara, ktorý skúmal vzťah mozgovej kôry voči zvyšku mozgu a zistil, že pomerovo ide o vzťah 1 : 150; ku 150. Neskôr teda pozorovaním kmeňových spoločenstiev a ich správania usúdil aj na základe tejto komparácie mozgu a tých kmeňových spoločenstiev, že aby človek mohol mať komplexné interakcie, tak číslo 150 je absolútne ideálne. Môžte to brať ako bonmot, ale ja si myslím, že aj toto je námet. Napokon tá teória Robina Dunbara sa dostala aj do informatických sústav, dnes sa pracuje s touto teóriou v sociálnych sieťach. Naozaj v tej 150-ke ide o kapacitne nasýtené množstvo jednotlivcov, ktorí v takejto konštelácii môžu mať komplexné interakcie, informácie a reakcie a ten obraz toho sveta môže byť komplexnejší. Tak len na doplnenie. Ďakujem.
Demian, Jaroslav, poslanec NR SR (2014-05-14):
Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
V. Tomanová, ministerka práce, sociálnych vecí a rodiny SR: (2007-05-17):
Pre lepšie pochopenie mojej odpovede doplním, že prieskum, na ktorý odkazujete vo svojej otázke, bol uskutočnený v marci tohto roku, medzi 12 vybranými analytikmi väčšinou komerčných inštitúcií. V porovnaní s tým, čo býva v médiách spravidla označované ako prieskum, možno vzhľadom na počet respondentov označiť skôr za mini anketu. To však nie je až také podstatné. Ekonomické a sociálne ciele politiky vlády boli konkrétne sformulované v Programovom vyhlásení vlády Slovenskej republiky, ktoré Národná rada schválila v auguste 2006, približne 7 mesiacov pred spomínaným prieskumom. Tento časový horizont uvádzam zámerne preto, aby sme sa vyhli zavádzajúcim a spresňujúcim záverom. Ekonomika nefunguje, pani poslankyňa, ako hrací automat, v ktorom hneď po potiahnutí páky vidno na displeji výsledok hráčskeho pokusu, ale to určite veľmi dobre viete. Všetky strategické a dôležité rozhodnutia a opatrenia sa v každej, nielen v slovenskej ekonomike, postupne zviditeľňujú až s určitým oneskorením, s časovým odstupom. Hospodárska politika vlády je v každom volebnom období niekoľkoročným maratónom. Vyvodzovať akékoľvek závery hneď po štarte takéhoto behu je nielen predčasné, ale častokrát i zavádzajúce. Čo je z uvedeného prieskumu povzbudzujúce, je najmä vysoko oceňovaná schopnosť vlády splniť strategický zámer vlády, prijať jednotnú európsku menu k 1. januáru 2009. Tento krok si vyžaduje zohratú politiku vo všetkých oblastiach ekonomiky, čo možno na rozdiel od vás ja považujem pre hospodársku politiku za dobré vysvedčenie, ktoré tento prieskum priniesol. Ďakujem.
B. Bugár, podpredseda NR SR: (2006-03-16):
(Hlasovanie.) Prítomných 134, za 107, zdržalo sa 26 poslancov, nehlasoval 1. Konštatujem, že vládny návrh zákona sme schválili . Teraz prosím pána poslanca Přidala, aby uviedol jednotlivé hlasovania k vládnemu návrhu zákona o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 1436). Nech sa páči.
Mihál, Jozef, poslanec NR SR (2017-09-14):
Ďakujem, pani predsedajúca. Vážená pani predsedajúca, vážená pani kolegyňa-predkladateľka, vážené kolegyne, kolegovia, vážení prítomní, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 642. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 663 zo 14. augusta 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Poprosím, pani predsedajúca, otvorte všeobecnú rozpravu.